Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1819

e) önellenõrzés. 4.133. A redundanciát már a biztonsági rendszer tervezésekor biztosítani kell a megkívánt rendelkezésre állási szint teljesítése érdekében, máskülönben hiteles módon igazolni kell, hogy a megbízhatóság egyéb eszközökkel elérhetõ. 4.134. Ahol a biztonsági rendszertõl, rendszerelemtõl elvárt magas fokú megbízhatóságot redundancia révén biztosítják, ott a közös okú meghibásodás ellen a rendszernek védettnek kell lennie. A rendszer védettnek tekinthetõ, ha a közös okú meghibásodás gyakorisága 10-5/év értéknél kisebb. 4.135. A diverzitás és a függetlenség elvét megfelelõ módon alkalmazni kell a közös okú meghibásodás lehetõségének csökkentése érdekében. 4.136. A tervezési alapba tartozó kezdeti események bármelyike esetében a biztonsági funkciót ellátó rendszernek, rendszerelemnek egyszeres meghibásodás bekövetkezése esetén is alkalmasnak kell maradnia feladatának ellátására. A feltételezett egyszeres meghibásodásból származó egyéb meghibásodásokat az egyszeres hiba részeként kell figyelembe venni. 4.137. A biztonsági rendszert, rendszerelemet kiszolgáló segédrendszert (pl. hûtõvíz, villamos betáplálás, kenõolaj, nagynyomású levegõ stb.) a biztonsági rendszer, rendszerelem részének kell tekinteni. A segédrendszer megbízhatóságának arányban kell lennie az általa kiszolgált rendszer, rendszerelem biztonsági besorolásával. 4.138. A tervezés során biztosítani kell a rendszerek, rendszerelemek üzembõl történõ kivételének lehetõségét és figyelembe kell venni a várható karbantartás, funkciópróba és javítás minden egyes biztonsági rendszer, rendszerelem megbízhatóságára gyakorolt hatását. 4.2.14. Az emberi tényezõ 4.139. Az üzemeltetõ személyzet munkaterületeit és munkakörnyezetét ergonómiai elveket figyelembe véve kell tervezni. 4.140. Az emberi tényezõt és az ember-gép kapcsolatot a már tervezési folyamat korai szakaszában, majd az egész tervezési folyamat során következetesen figyelembe kell venni. 4.141. A tervezésnek biztosítania kell, hogy a feltételezett fizikai környezetben és pszichikai állapotban elvárható legyen a megfelelõen képzett személyzettõl az elõirányzott idõtartam alatt a sikeres beavatkozás. A rövid idõtartamon belüli beavatkozás iránti igényt a minimálisra kell korlátozni. 4.142. A személyzet számára meg kell határozni a teljesítendõ biztonsági funkciókat. A meghatározások terjedjenek ki a kutatóreaktor rendszeres idõközönkénti ellenõrzésére, az ellenõrzését végzõ személyzet kötelességeire, valamint a hibaelhárításra és a karbantartási, tesztelési és kalibrálási tevékenységet végzõ személyzet kötelességeinek definiálására. 4.143. Meg kell adni az emberi tényezõk egyéb szempontjainak kapcsolódási felületeit. Az üzemviteli és egyéb személyzet számára a feladatok begyakoroltatása és az üzemviteli eljárások fejlesztése legyen teljes mértékben összeegyeztethetõ a feladatok és rendszerek, rendszerelemnek tervezésével. Az üzemviteli elõírásokat értelmezési és megvalósítási szempontok szerint kell jóváhagyni. Fel kell mérni a javasolt alkalmazási szinteket. Figyelembe kell venni a biztonságot érintõ rendszerekre vonatkozókat, és meg kell határozni a biztonsági kultúra fejlesztésének lehetõségeit. Elemezni kell az emberi kapcsolatok – elsõsorban a függõségi viszonyok – hatásait a személyzet tevékenységére. 4.144. Ezek a követelmények magukba foglalják a kutatóreaktor vezénylõtermének és egyéb irányító állomásainak tervezését, valamint a karbantartás és ellenõrzés biztosítását, különös figyelemmel a megjelenítõ rendszerre, az irányító pult kialakításra, a munkaterületek karbantartási mûveletekhez való hozzáférhetõségére és a fizikai környezetre. 4.145. A kutatóreaktor biztonságával összefüggõ operátori beavatkozások dokumentumainak megfelelõségét igazolni kell. 4.146. Értékelni kell az emberi kapcsolatok – elsõsorban a függõségi viszonyok, együttmûködés és kommunikáció – hatását a személyzet tevékenységére. Ezeket a szempontokat figyelembe kell venni az üzemeltetõ személyzet összetételének megállapításakor. Biztosítani kell, hogy az üzemeltetõ személyzet ne tudja megakadályozni a valós, automatikus biztonsági mûködéseket, de a szükséges, a személyzettõl elvárható beavatkozásokat végre tudja hajtani. 4.2.15. Az elrendezés 4.147. A biztonsági rendszerek, rendszerelemek és segédrendszereik olyan kialakításúak legyenek, hogy minimalizálják a belsõ és külsõ veszélyek hatásait. 4.148. Az épületek és az útvonalak kialakítása a telephelyen olyan legyen, hogy bármilyen belsõ vagy külsõ veszély, meghibásodás vagy üzemzavar bekövetkezése esetén a telephelyen:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes